ddrg/super_eurlex huggingface dataset:
(4)

Pokiaľ ide o vodičské preukazy podľa smernice Európskeho parlamentu a Rady 2006/126/ES (2), je podľa informácií, ktoré poskytlo Spojené kráľovstvo, za vydávanie vodičských preukazov vo Veľkej Británii zodpovedná agentúra pre vydávanie vodičských preukazov (Driver and Vehicle Licensing Agency, DVLA), ktorá disponuje údajmi o 49 miliónoch držiteľov vodičských preukazov a viac než 40 miliónoch držiteľov zaevidovaných vozidiel. Agentúra DVLA dostáva každý mesiac v priemere okolo 1,6 milióna poštových zásielok. Hoci boli online kanály agentúry DVLA počas pandémie stále dostupné, existujú určité úkony, ktoré možno vykonať len podaním papierovej žiadosti so sprievodnou dokumentáciou. Za istých okolností medzi ne patrí aj obnovenie platnosti vodičských preukazov. Agentúra DVLA dostáva každý mesiac viac než 200 000 žiadostí o obnovenie platnosti, keď si vodiči musia obnoviť obdobie platnosti svojho vodičského preukazu alebo oprávnenia po dosiahnutí veku 70 rokov. Žiadosť v papierovej forme si podávajú aj vodiči z povolania, ktorí si potrebujú obnoviť platnosť oprávnenia na vedenie nákladných vozidiel a/alebo autobusov, ako aj osoby, ktoré si musia obnoviť platnosť vodičského preukazu so zdravotným obmedzením. Podľa Spojeného kráľovstva si spracúvanie žiadostí a vydávanie preukazov s obnovenou platnosťou vyžaduje značný počet pracovníkov prítomných v priestoroch agentúry DVLA na vydávanie preukazov. V Severnom Írsku vykonáva predĺženie platnosti vodičských preukazov agentúra pre vodičov a vozidlá (Driver and Vehicle Agency, DVA), ktorá čelí podobným obmedzeniam svojich možností týkajúcich sa obnovovania platnosti vodičských preukazov ako agentúra DVLA.
(1)

Výrobcovia Bayerische Motoren Werke AG, Daimler AG, FCA Italy S.p.A, Ford-Werke GmbH, Honda Motor Europe Ltd, Hyundai Motor Europe Technical Center GmbH, Jaguar Land Rover Ltd., OPEL Automobile GmbH-PSA, Automobiles Citroën, Automobiles Peugeot, PSA Automobiles SA, Renault, Volkswagen AG, Volkswagen AG Nutzfahrzeuge a dodávatelia SEG Automotive Germany GmbH a Valeo Electrification Systems podali 27. novembra 2019 na základe článku 12a vykonávacieho nariadenia Komisie (EÚ) č. 725/2011 (2) spoločne žiadosť o zmenu vykonávacieho rozhodnutia Komisie (EÚ) 2017/785 (3) (ďalej len „žiadosť o zmenu“) s cieľom rozšíriť jeho platnosť tak, aby sa vzťahovalo na podmienky uvedené v celosvetovom harmonizovanom skúšobnom postupe pre ľahké vozidlá (ďalej len „WLTP“) v zmysle nariadenia Komisie (EÚ) 2017/1151 (4), a zahrnúť do jeho rozsahu pôsobnosti používanie danej inovačnej technológie v určitých hybridných elektrických osobných vozidlách bez externého nabíjania (ďalej len „NOVC-HEV“), ako aj v určitých vozidlách NOVC-HEV a osobných vozidlách vybavených motorom s vnútorným spaľovaním, ktoré sú schopné jazdiť na niektoré alternatívne palivá.
VYKONÁVACIE ROZHODNUTIE KOMISIE (EÚ) 2020/1202

zo 14. augusta 2020,

ktorým sa ukončuje antidumpingové konanie týkajúce sa dovozu spôn, svoriek a zošívacích spiniek s pôvodom v Čínskej ľudovej republike a ktorým sa zavádza dohľad nad dovozom spôn, svoriek a zošívacích spiniek s pôvodom v Čínskej ľudovej republike

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1), a najmä na jeho článok 9 ods. 1,

so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (2), a najmä na jeho článok 56 ods. 5,

keďže:

1. POSTUP

2. SPÄŤVZATIE PODNETU A UKONČENIE KONANIA

Pri prešetrovaní nevyšli najavo žiadne skutočnosti svedčiace o tom, že by pokračovanie prešetrovania veci bolo v záujme Únie. Komisia však zároveň vzala na vedomie rozhodnutie Ministerstva obchodu USA z 26. mája 2020 v rámci antidumpingového a antisubvenčného prešetrovania týkajúceho sa dovozu niektorých oceľových zošívacích spiniek z Čínskej ľudovej republiky, ktoré sú druhmi dotknutého výrobku. Vzhľadom na potenciálne riziko budúceho presmerovania obchodu Komisia bude posudzovať štatistické trendy čínskeho dovozu dotknutého výrobku v období 24 mesiacov od uverejnenia tohto rozhodnutia. To Komisii umožní posúdiť potenciálnu potrebu začať nové prešetrovanie v súlade s požiadavkami základného nariadenia.

Komisia preto skonštatovala, že antidumpingové konanie týkajúce sa dovozu spôn, svoriek a zošívacích spiniek s pôvodom v Čínskej ľudovej republike do Únie by sa malo ukončiť bez uloženia opatrení.

PRIJALA TOTO ROZHODNUTIE:

Článok 1

Antidumpingové konanie týkajúce sa dovozu spôn, svoriek a zošívacích spiniek v súčasnosti patriacich pod číselné znaky KN ex 7317 00 20, ex 7317 00 60, ex 7317 00 80, ex 7326 20 00, ex 7616 10 00, 8305 20 00 a ex 8308 10 00 (kódy TARIC 7317002040, 7317006040, 7317008040, 7326200040, 7616100040 a 8308100040) s pôvodom v Čínskej ľudovej republike sa ukončuje.
(96)

Dĺžka letu je 1 hod. 10 minút (do Kodane) a 1 hod. (do Malmö), v porovnaní s časom cesty vlakom, ktorá trvá 4 hod. 38 minút (do Kodane) a 4 hod. 22 minút (do Malmö).
(4)

Zákonom č. XII-2470 o zamestnanosti, ktorý sa uvádza v žiadosti Litvy zo 7. augusta 2020, sa zaviedol režim vyplácania dotácií zamestnávateľom s cieľom pokryť odhadované mzdy pre každého zamestnanca počas nečinnosti. Zamestnávateľ sa mohol rozhodnúť, či využije dotácie na pokrytie 70 % mzdy, a to najviac do výšky 1,5-násobku minimálnej mzdy, alebo na pokrytie 90 % mzdy (100 % v prípade zamestnancov vo veku 60 a viac rokov), a to najviac do výšky minimálnej mzdy. Zamestnávatelia zapojení do režimu si musia prinajmenšom tri mesiace po skončení vyplácania dotácie udržať aspoň 50 % svojich zamestnancov.
(7)

Orgány zaviedli aj dve opatrenia na riešenie vplyvu zatvorenia zariadení vzdelávania v rannom detstve a škôl vo forme dávok za rodičovskú dovolenku v trvaní do 30 dní v období od 5. marca 2020 do 31. augusta 2020 pre zamestnancov alebo samostatne zárobkovo činné osoby s deťmi do 12 rokov (alebo staršími ako 12 rokov, ak sú zdravotne postihnuté, ale chodia do školy) vo výške 50 % ich príjmu a poukážok na opatrovanie detí v maximálnej výške 2 000 EUR ako alternatívu k dávkam za rodičovskú dovolenku, ktoré platia počas rovnakého obdobia. Tieto opatrenia možno považovať za opatrenia podobné režimom skráteného pracovného času, ako sa uvádza v nariadení (EÚ) 2020/672, keďže sa v ich rámci poskytuje podpora príjmu zamestnancom a samostatne zárobkovo činným osobám na úhradu nákladov na starostlivosť o deti počas obdobia, keď sú zatvorené školy, vďaka čomu môžu rodičia naďalej chodiť do práce a zabrániť tak ohrozeniu svojho pracovnoprávneho vzťahu.
(4)

Konkrétnejšie sa právnym aktom zo 14. marca 2020 (2), ktorý sa uvádza v žiadosti Grécka zo 6. augusta 2020, zaviedol osobitný príspevok pre zamestnancov súkromného sektora, ktorým bola pozastavená platnosť pracovnej zmluvy. Cieľom tohto opatrenia je chrániť zamestnanosť v spoločnostiach, ktoré zastavujú svoju činnosť na základe verejného príkazu alebo ktoré patria do hospodárskych odvetví výrazne zasiahnutých výskytom ochorenia COVID-19, a týka sa poskytovania osobitného mesačného príspevku vo výške 534 EUR pre zamestnancov, ktorým bola od polovice marca 2020 pozastavená platnosť pracovných zmlúv. Predpokladom na získanie dávky v rámci režimu je to, že zamestnávateľ si ponechá rovnaký počet zamestnancov (to znamená presne tých istých zamestnancov) na obdobie rovnajúce sa obdobiu, počas ktorého bola platnosť pracovnej zmluvy pozastavená.
(5)

Na základe zákona o pracovnom trhu (4) Chorvátsky úrad pre zamestnanosť tiež rozhodol o zavedení opatrenia, ktorým sa poskytuje podpora v prípade dočasného skrátenia pracovného času v období od júna do decembra 2020 podnikom pôsobiacim v ktoromkoľvek odvetví a zamestnávajúcim viac ako 10 zamestnancov, a to za podmienky zachovania pracovnoprávneho vzťahu. Týmto opatrením možno poskytnúť podporu až do výšky 2 000 HRK mesačne na zamestnanca.
(4)

Konkrétnejšie sa uznesením vlády č. 353 z 31. marca 2020 v znení neskorších predpisov, ktorého právnym základom je § 120 zákona č. 435/2004 Zb. o zamestnanosti v znení neskorších predpisov, ktoré sa uvádza v žiadosti Českej republiky zo 7. augusta 2020, zaviedol program Antivirus v režime A a B. Tieto opatrenia vznikli s cieľom čiastočne kompenzovať mzdové náklady súkromných zamestnávateľov, ktorí sú nútení pozastaviť alebo značne obmedziť svoju hospodársku činnosť priamo v dôsledku opatrení prijatých orgánmi (režim A) alebo nepriamo v dôsledku nepriaznivých hospodárskych vplyvov pandémie (režim B), napríklad v dôsledku nemožnosti zamestnancov pracovať pre cestovné obmedzenia. V režime A predstavuje štátny príspevok 80 % z vyplatenej kompenzačnej mzdy, maximálne však do výšky 39 000 CZK na zamestnanca za mesiac. V režime B predstavuje štátny príspevok 60 % z vyplatenej kompenzačnej mzdy, maximálne však do výšky 29 000 CZK na zamestnanca za mesiac. Zamestnanci, ktorí poberajú príspevok, nesmú počas zapojenia zamestnávateľa do tohto programu dostať výpoveď. Opatrenia platia od 12. marca do 31. októbra 2020 (2).
(11)

Komisia sa v súlade s článkom 6 nariadenia (EÚ) 2020/672 poradila so Španielskom a overila náhle a prudké zvýšenie skutočných a plánovaných verejných výdavkov priamo súvisiacich s režimami skráteného pracovného času a podobnými opatreniami, ako aj so zavedením príslušných opatrení súvisiacich so zdravím v súvislosti s výskytom ochorenia COVID-19, ktoré sa uvádzajú v žiadosti z 3. augusta 2020.
(4)

V zákone o predbežnom opatrení o mdzách a príspevkoch (ZIUPPP) (2) a v zákone, ktorým sa stanovujú intervenčné opatrenia na obmedzenie epidémie ochorenia COVID-19 a zmiernenie jeho dôsledkov pre občanov a hospodárstvo (ZIUZEOP) (3), ktoré sa uvádzajú v žiadosti Slovinska zo 7. augusta 2020, bol zavedený režim náhrady miezd pre zamestnancov, ktorí nepracovali (alebo čakali na prácu) v dôsledku dočasnej neschopnosti zamestnávateľov zabezpečiť im prácu spôsobenej podnikateľskými dôvodmi, vyššou mocou alebo karanténou. Maximálna výška splatnej dávky v rámci tohto režimu je 80 % priemernej mzdy zamestnancov za posledné tri mesiace, pričom táto dávka nesmie byť nižšia ako minimálna mzda v Slovinsku a je podmienená udržaním zamestnanca počas jej poberania zamestnávateľom. Režim platil od 13. marca 2020 do 31. mája 2020. Na základe zákona, ktorým sa stanovujú intervenčné opatrenia na zmiernenie a nápravu dôsledkov epidémie ochorenia COVID-19 (ZIUOOPE) (4), bola odvtedy platnosť režimu s určitými zmenami predĺžená od 1. júna 2020 do 31. augusta 2020 s ďalším plánovaným predĺžením do konca septembra 2020.
(5)

Protokol by sa preto mal podpísať v mene Únie a jej členských štátov a mal by sa predbežne vykonávať do ukončenia postupov potrebných na jeho uzavretie,
(10)

CEPT uverejnila 11. marca 2019 v reakcii na tento mandát správu (správa CEPT 71 – IDS v pásme 5,9 GHz), v ktorej preskúmala technické podmienky a rozšírenie pásma 5,9 GHz. V správe sa navrhuje rozšírenie definície IDS, harmonizácia frekvenčného pásma 5 875 – 5 925 MHz pre aplikácie IDS súvisiace s bezpečnosťou a harmonizácia frekvenčného pásma 5 925 – 5 935 MHz pre aplikácie IDS v mestskej koľajovej doprave, a to pod podmienkou vnútroštátnej koordinácie s pevnou službou a/alebo vypracovania štúdií na určenie podmienok zdieľania. Takisto sa v nej navrhuje, aby sa aplikáciám IDS v cestnej doprave udelila prednosť v pásme do 5 915 MHz a aby sa aplikáciám IDS v mestskej koľajovej doprave udelila prednosť v pásme nad 5 915 MHz. Navrhuje sa, aby sa využívanie frekvenčného pásma 5 915 –5 925 MHz aplikáciami IDS v cestnej doprave obmedzilo na komunikáciu infraštruktúry s vozidlom (I2V) dovtedy, kým nebudú aplikácie IDS v cestnej doprave schopné chrániť aplikácie IDS v mestskej koľajovej doprave. Navrhuje sa, aby využívanie frekvenčného pásma 5 915 – 5 935 MHz mestskými koľajovými IDS bolo spoločné a podliehalo vnútroštátnym okolnostiam a dopytu zainteresovaných strán po mestských koľajových IDS. Jednotlivé povolenia pre mestské koľajové IDS (5 915 – 5 935 MHz), infraštruktúru cestných IDS (5 915 – 5 925 MHz) a pevnú službu (nad 5 925 MHz) by mali v prípade potreby umožniť vnútroštátnu koordináciu.
(1)

Pretrvávajúca angažovanosť Únie v oblasti mieru a bezpečnosti na africkom kontinente v rámci mierového nástroja pre Afriku by sa mala zachovať do konca júna 2021 alebo do uplynutia platnosti Dohody o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jej členskými štátmi na strane druhej (2) v znení neskorších zmien (ďalej len „dohoda o partnerstve AKT – EÚ“), podľa toho, čo nastane skôr.
(13)

Zatriedenie určitých potravinových prípravkov (žiadosť Spojených štátov), dok. NC2676Ea, NC2742Ea Únia na účely stanovenia zatriedenia požiada o dodatočné informácie o všetkých štyroch dotknutých výrobkoch. Výrobok 1: obsah bielkovín Ak je veľmi vysoký (nad 85 %), zvážiť položku 3504. Na základe súčasných informácií by sa výrobok mohol zatriediť do podpoložky 2106 10 v súlade so stanoviskom k zatriedeniu 2106.90/5. Výrobok 2: Únia by ho zatriedila do položky 2202, ak je hneď pitný, alebo do položky 2106, ak sa má pred pitím nariediť. Výrobok 3: Únia by ho zatriedila do podpoložky 2101 20, bolo by však užitočné získať doplňujúce informácie týkajúce sa obsahu kofeínu. Výrobok 4: Opis výrobku je mätúci, keďže nie je jasné, čo je hlavnou zložkou. Ak obsahuje kakao, mohol by sa zatriediť do položky 1806, ak nie, do položky 1905.
(9)

V súlade s článkom 5 ods. 1 nariadenia (ES) č. 88/97 boli až do prijatia rozhodnutia o podstate žiadosti pozastavené platby rozšíreného cla zo všetkého dovozu základných častí a súčastí bicyklov navrhnutých na prepustenie do voľného obehu spoločnosťou Kenstone, a to odo dňa, ku ktorému bola Komisii doručená jej žiadosť o oslobodenie.
(1)

Úrad pre európske politické strany a európske politické nadácie (ďalej len „úrad“) prijal od European Alliance for Freedom and Democracy ASBL (ďalej len „EAFD“) viacero podaní žiadosti o registráciu ako európska politická strana, a to 27., 28. a 29. júla 2020 (2).
—

pán Martijn VAN GRUIJTHUIJSEN, Representative of a regional body with political accountability to an elected Assembly: Provinciale Staten van de provincie Noord-Brabant,
—

pani Carmen KIEFEROVÁ, Member of a Local Executive holding an electoral mandate: Local Council of the municipality of Kuchl in Salzburg.
—

pani Piret RAMMULOVÁ, Representative of a local body with political accountability to an elected Assembly: Kanepi Rural Municipality Council.
(4)

Konkrétnejšie sa v zákone z 2. marca 2020 o konkrétnych riešeniach v oblasti prevencie ochorenia COVID-19, ďalších infekčných chorôb a krízových situácií, ktoré spôsobujú, boja proti nim a ich eradikácie (2), ktorý sa uvádza v žiadosti Poľska zo 6. augusta 2020, zaviedlo dočasné zníženie príspevkov na sociálne zabezpečenie pre samostatne zárobkovo činné osoby, všetky sociálne družstvá (bez ohľadu na počet zamestnancov) a spoločnosti zamestnávajúce do 50 zamestnancov na ochranu pracovísk v reakcii na výskyt ochorenia COVID-19. Toto zníženie platilo v období od marca do mája 2020. Spoločnosti zamestnávajúce do 10 zamestnancov a vo väčšine prípadov samostatne zárobkovo činné osoby a všetky sociálne družstvá (bez ohľadu na počet zamestnancov) mohli využiť zníženie v plnej výške, zatiaľ čo pre subjekty s 10 až 50 zamestnancami bolo toto zníženie vo výške 50 %. Dočasné zníženie príspevkov na sociálne zabezpečenie možno považovať za opatrenie podobné režimom skráteného pracovného času, ako sa uvádza v nariadení (EÚ) 2020/672, keďže je zacielené na ochranu samostatne zárobkovo činných osôb pred znížením alebo stratou príjmov a v prípade spoločností zamestnávajúcich do 50 zamestnancov a všetkých sociálnych družstiev sa ním podporujú osoby, ktoré v nich zostanú zamestnané až do konca platnosti opatrenia. Dočasné zníženie príspevkov na sociálne zabezpečenie predstavuje pre vládu ušlý príjem, ktorý sa na účely vykonávania nariadenia (EÚ) 2020/672 môže považovať za ekvivalent verejných výdavkov.
(4)

Konkrétnejšie, zákon č. 5/2004 Z.z. o službách zamestnanosti, ktorý sa uvádza v žiadosti Slovenska zo 6. augusta 2020, bol základom pre zavedenie viacerých opatrení na riešenie vplyvu výskytu ochorenia COVID-19 vrátane režimu podpory zamestnávateľov, ktorí v období od marca 2020 do decembra 2021 poslali zamestnancov na dočasnú nútenú dovolenku. Takíto zamestnávatelia môžu požiadať o náhradu mzdových nákladov až do výšky 80 % zvyčajnej hrubej mzdy zamestnanca na nútenej dovolenke, a to v maximálnej výške 880 EUR mesačne, za predpokladu, že zamestnanca neprepustia. Okrem toho bolo zavedených viacero sprievodných opatrení: a) paušálny príspevok na zamestnanca za obdobie od marca do konca septembra 2020 podmienený poklesom tržieb minimálne o 20 % (mesačná podpora od 180 EUR do 540 EUR v závislosti od poklesu tržieb); b) paušálny príspevok do konca septembra 2020 vyplácaný samostatne zárobkovo činným osobám s povinným sociálnym poistením a podmienený poklesom tržieb minimálne o 20 % (mesačná podpora od 180 EUR do 540 EUR v závislosti od poklesu tržieb); c) náhrada 80 % hrubej mzdy zamestnanca (v maximálnej výške 1 100 EUR) do konca septembra 2020 v prípade podnikov zatvorených na základe nariadenia vlády a d) paušálny príspevok vo výške 210 EUR mesačne do konca septembra 2020 pre osoby pracujúce na základe zmluvy, spoločnosti s jediným spoločníkom a samostatne zárobkovo činné osoby. Paušálny príspevok možno považovať za opatrenie podobné režimom skráteného pracovného času, ktoré sa uvádzajú v nariadení (EÚ) 2020/672, keďže je zacielený na ochranu samostatne zárobkovo činných osôb alebo podobných kategórií pracovníkov pred znížením alebo stratou príjmu.
(36)

Scambio sul Posto (ďalej len „SSP“) umožňuje ekonomickú kompenzáciu medzi hodnotou spojenou s elektrickou energiou dodávanou do siete a hodnotou spojenou s elektrickou energiou odobranou a spotrebovanou v inom období, než v ktorom sa elektrická energia vyrába. Vzťahuje sa na zariadenia, ktoré boli uvedené do prevádzky najneskôr do 31. decembra 2014, ak sú napájané z obnoviteľných zdrojov energie alebo z vysokoúčinnej kombinovanej výroby tepla a elektriny (ďalej len „HE CHP“) s maximálnym výkonom nepresahujúcim 200 kW, alebo zariadení s kapacitou až do 500 kW, ak je napájaný z obnoviteľných zdrojov energie a uvedený do prevádzky po 1. januári 2015. SSP je alternatívou k stimulom poskytnutým v rámci iných systémov ustanovených ministerskými vyhláškami z 5. júla 2012, 6. júla 2012, 23. júna 2016 a 4. júla 2019.
(10)

Priame vystavenie hospodárskej súťaži by sa malo posudzovať na základe rôznych ukazovateľov, z ktorých žiadny nie je sám osebe rozhodujúci. Pokiaľ ide o trhy, ktorých sa týka toto rozhodnutie, podiel hlavných aktérov na danom trhu predstavuje jedno z kritérií, ktoré by sa mali zohľadniť. Vzhľadom na vlastnosti príslušných trhov by sa mali zohľadniť aj ďalšie kritériá.
(8)

Komisia by mala v záujme dodržania súladu s článkami 14, 15 a 16 nariadenia (EÚ) 2018/1725 informovať všetkých jednotlivcov o svojich činnostiach zahŕňajúcich spracúvanie ich osobných údajov a o ich právach, a to transparentným a súdržným spôsobom formou oznámení o ochrane údajov uverejnených na webovom sídle Komisie. Komisia by mala v prípade potreby uviesť ďalšie záruky, aby zabezpečila, že dotknuté osoby budú informované jednotlivo a vo vhodnej forme.
Článok 1

1. Únia obnoví svoju podporu mechanizmu UNVIM na účely vykonávania jeho mandátu stanoveného v príslušných rezolúciách BR OSN, najmä rezolúciách BR OSN č. 2216 (2015) a č. 2451 (2018). Uvedená podpora má celkový cieľ prispieť k obnoveniu nerušeného toku obchodného tovaru do Jemenu, a to prostredníctvom transparentného a efektívneho procesu povoľovania obchodných zásielok určených do jemenských prístavov, ktoré nie sú pod kontrolou vlády Jemenu, a posilnenia úlohy mechanizmu UNVIM v rámci implementovania ustanovení Štokholmskej dohody.
(297)

Po prijatí rozhodnutia z roku 2005 Taliansko nariadilo vrátenie pomoci poskytovanej spoločnosti Adriatica v období od januára 1992 do júla 1994 na prevádzku spojenia Brindisi – Korfu – Igumenica – Patras, ktorej výšku talianske orgány vyčíslili na 8 651 600 EUR so splatnosťou od 31. decembra 2006 (3 207 810 EUR istiny a 5 443 790 EUR úrokov) (65). V príkaze na vymáhanie z 28. februára 2007 adresovanom spoločnosti Tirrenia Taliansko vyhlásilo, že spoločnosť musí zaplatiť dodatočnú sumu za obdobie od 1. januára 2007 do skutočného dátumu zaplatenia uvedenej sumy. Spoločnosť Tirrenia sumu 8 651 600 EUR splatila 26. marca 2007. Listom z 21. decembra 2018 Taliansko potvrdilo, že po vydaní rozsudku z roku 2009, ktorým sa zrušilo rozhodnutie z roku 2005, nevrátilo vymoženú sumu príjemcovi. Na základe informácií, ktoré má Komisia k dispozícii, sa však zdá, že spoločnosť Tirrenia nebola požiadaná o vrátenie žiadnych dodatočných finančných prostriedkov za úroky, ktoré vznikli v čase od 31. decembra 2006 do 26. marca 2007.
(6)

V súlade s článkom 19 ods. 2 smernice 2003/96/ES každé povolenie udelené podľa článku 19 ods. 1 uvedenej smernice musí byť prísne časovo obmedzené. S cieľom zabezpečiť dostatočne dlhé obdobie povolenia, aby neodradilo príslušné hospodárske subjekty od uskutočnenia potrebných investícií, je vhodné udeliť požadované povolenie do 31. decembra 2025. Povolenie by sa však malo prestať uplatňovať odo dňa uplatňovania akýchkoľvek všeobecných ustanovení o daňových zvýhodneniach pre elektrinu z pobrežnej elektrickej siete, ktoré Rada prijme podľa článku 113 alebo akéhokoľvek iného príslušného ustanovenia Zmluvy o fungovaní Európskej únie, ak by tieto ustanovenia nadobudli účinnosť pred 31. decembrom 2025.
(2)

Aby bola politika ECB týkajúca sa nahlasovania porušenia predpisov efektívna, jej súčasťou by malo byť dôkladné posúdenie všetkých nahlásení uskutočnených prostredníctvom nového nástroja na nahlasovanie, ako aj prijímanie následných opatrení v nadväznosti na nahlásenia. Takéto posudzovanie a prijímanie následných opatrení by sa mali uskutočniť v súlade s harmonizovaným postupom a mal by za ne byť zodpovedný určený príslušný orgán.
(9)

Aby boli splnené podmienky týkajúce sa financovania operačných pracovníkov kategórie 2, skutočné zvýšenie celkového počtu príslušníkov vnútroštátnej pohraničnej stráže by sa malo merať v porovnaní so situáciou k 30. aprílu 2019, teda ku dňu po tom, ako Európsky parlament a Rada dosiahli politickú dohodu o znení, ktoré sa stalo nariadením (EÚ) 2019/1896. Pri výpočte by sa mal zohľadniť celkový počet pracovníkov všetkých hlavných orgánov, ktoré systematicky prispievajú do stáleho zboru európskej pohraničnej a pobrežnej stráže prostredníctvom vysielania, alebo v prípade orgánov so širším mandátom, než sú operačné činnosti agentúry podporované prostredníctvom stáleho zboru, počet pracovníkov príslušných subjektov v rámci týchto orgánov prispievajúcich prostredníctvom vysielania.
(8)

V prípade sektorov najviac postihnutých pandémiou orgány zaviedli oslobodenie od príspevkov zamestnávateľov na sociálne zabezpečenie a od odvodov na odbornú prípravu v období od marca do decembra 2020, ako aj zníženie dane zamestnávateľov na účely príspevku na rehabilitáciu v období od marca do júna 2020. Predmetom žiadosti je časť celkových výdavkov súvisiacich so spoločnosťami, ktoré obmedzili alebo prerušili pracovný čas, alebo v prípadoch, keď boli zamestnanci nepretržite zamestnaní, a to až do posledných dostupných údajov o výsledku rozpočtového hospodárenia.
(2)

Rada 2. októbra 2020 prijala rozhodnutie (EÚ) 2020/1392, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2020 do 20. septembra 2025 a zrušuje a nahrádza rozhodnutie Rady, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2020 do 20. septembra 2025, prijaté 18. septembra 2020 (2). Jedno miesto v Európskom hospodárskom a sociálnom výbore pre Lotyšskú republiku ostalo neobsadené a je potrebné ho obsadiť následným rozhodnutím o vymenovaní so spätnou účinnosťou od 21. septembra 2020.